turjo4nis/wikipedia-bn-dump-20250701 huggingface dataset:
গ্রাফটন

গ্রাফটন (Grafton) অস্ট্রেলিয়ার নিউ সাউথ ওয়েলস রাজ্যের রাজধানী সিডনির প্রায় ৬৩০ কিলোমিটার উত্তরে  অবস্থিত, কুইন্সল্যান্ড রাজ্যের ব্রিসবেন থেকে ৩৪০ দক্ষিণে এবং তাসমান সাগর উপকূল থেকে প্রায় ৩৫ কিলোমিটার পশ্চিমে অবস্থিত ফেডারেল ও রাজ্য সরকারের একটি প্রশাসনিক শহর। এটা ১৮৫১ সালে প্রতিষ্ঠিত ক্ল্যারেন্স নদী উপত্যকার বাণিজ্যিক একটি গুরুত্তপূর্ন বাণিজ্যিক কেন্দ্র এবং বর্তমানে একটি আকর্ষণীয় পর্যটন নগরী। গ্রাফটনে অনেক ঐতিহাসিক ভবন ও দুপাশে গাছের সারি বদ্ধভাবে জ্যাকারান্ডা গাছ রোপন করা অসঙ্খ্য রাস্তা আছে রয়েছে।

গ্রাফটনকে অস্ট্রেলিয়ার জ্যাকারান্ডা রাজধানী বলা হয়, কেননা, গ্রাফটনের বেশির ভাগ রাস্তার পাশে সারিবদ্ধ ভাবে অসংখ্য জ্যাকারান্ডা  লাগানো আছে। সেপ্টেম্বর-অক্টবর মাসে পুরো গ্রাফটনের রাস্তাগুলো জ্যাকারান্ডা ফুলে ফুলে বেগুনী হয়ে থাকে। এ উপলক্ষে প্রতি বছর এখানে উৎসব জ্যাকারান্ডা ফেস্টিভাল অনুষ্ঠিত হয়। গ্রাফটনের একটি রাস্তার নামও জ্যাকারান্ডার নামে নামকরণ করা হয়েছে-জ্যাকারান্ডা এভিনিউ।

তথ্যসূত্র

অস্ট্রেলিয়ার শহর
অস্ট্রেলিয়ার বাণিজ্যিক শহর
অস্ট্রেলিয়ার পর্যটন নগরী
অস্ট্রেলিয়ার উৎসব
অস্ট্রেলিয়ার জ্যাকারান্ডা রাজধানী
সাদার্ন ক্রস বিশ্ববিদ্যালয়

সাদার্ন ক্রস বিশ্ববিদ্যালয় বা সাদার্ন ক্রস ইউনিভার্সিটি () অস্ট্রেলিয়ার একটি সরকারি বিশ্ববিদ্যালয়। এখানে ব্যবসা এবং আইন, পর্যটন, মানবিক ও সামাজিক বিজ্ঞান, সৃষ্টিশীল শিল্পকলা, আদিবাসী অধ্যয়ন, শিক্ষা, পরিবেশ, সামুদ্রিক ও বন বিজ্ঞান, প্রকৌশল, স্বাস্থ্য এবং মানব বিজ্ঞান, আইন এবং পারফর্মিং ডিসিপ্লিনে স্নাতক, স্নাতকোত্তর ও পোস্ট ডক্টরাল ডিপ্লোমা বা পি.এইচ. ডি. ডিগ্রি প্রদান করা হয়। বিশ্ববিদ্যালয়টি ১৯৯৪ সালে প্রতিষ্ঠিত হয় এবং কফ্স‌ হার্বার, নিউ সাউথ ওয়েল্স এবং গোল্ড কোস্ট, কুইন্সল্যান্ডে এর ক্যাম্পাস রয়েছে। এ বিশ্ববিদ্যালয়ে বিশ্বজুড়ে ৮০টিরও বেশি দেশের শিক্ষার্থী রয়েছে।

বিশ্ববিদ্যালয়সমূহের পদমর্যাদা 
সাদার্ন ক্রস বিশ্ববিদ্যালয় ২০১৬-২০১৬ শিক্ষা বছরে টাইমস হাইয়ার এডুকেশন ওয়ার্ল্ড ইউনিভার্সিটি র‍্যাঙ্কিঙে বিশ্বের শীর্ষ ৫০০ বিশ্ববিদ্যালয়ের মধ্যে স্থান পেয়েছে । শিক্ষায় উচ্চ মানের জন্য সাদার্ন ক্রস বিশ্ববিদ্যালয়কে 'বিশ্বমানের বিশ্ববিদ্যালয়' র‍্যাঙ্কিং করা হয়েছে , ২০১৫ সালে গবেষণায় উৎকর্ষের জন্য ২৪টি গবেষণা ক্ষেত্রে উচ্চ মানের রেট করা হয় , পরপর তৃতীয় বছরের জন্য আন্তর্জাতিক ছাত্র-ছাত্রী বান্ধব প্রশাসনের জন্য অস্ট্রেলিয়ায় প্রথম স্থান অর্জন করেছে এবং  আন্তর্জাতিক ছাত্র-ছাত্রীদের সামগ্রিক শিক্ষা অভিজ্ঞতা পরিমাপণে অস্ট্রেলিয়ায় দ্বিতীয় স্থান অর্জন করে।

তথ্যসূত্র

বহিঃসংযোগ 
 

বিশ্ববিদ্যালয় ও কলেজের তালিকা
অস্ট্রেলিয়ার বিশ্ববিদ্যালয়
নিউ সাউথ ওয়েলসের বিশ্ববিদ্যালয়
১৯৯৪-এ প্রতিষ্ঠিত শিক্ষাপ্রতিষ্ঠান
১৯৯৪-এ অস্ট্রেলিয়ায় প্রতিষ্ঠিত
লিসমোর

লিসমোর বা লিজমোর (Lismore) উত্তরপূর্বাঞ্চলীয় নিউ সাউথ ওয়েলস, অস্ট্রেলিয়ার একটি শহর এবং লিসমোর নগরী স্থানীয় সরকাররের কেন্দ্রীয় শহর। এছাড়াও এটা  নিউ সাউথ ওয়েলস রাজ্যের Northern Rivers region এর একটি আঞ্চলিক কেন্দ্র। লিসমোর নগরীর জনসংখ্যা জুন ২০১৫ এ ছিল ২৯৪১৩ জন। লিসমোর নগরীতে অনেক ঐতিহাসিক ভবন রয়েছে। এই অঞ্চল কেন্দ্রীয় হাসপাতাল - Lismore Base Hospital, বহু গবেষণা প্রতিষ্ঠান ও একটি বিশ্ববিদ্যালয় - Southern Cross University রয়েছে ।

শিক্ষা
লিসমোরে অনেক শিক্ষা প্রতিষ্ঠান আছে।  সাউদার্ন ক্রস বিশ্ববিদ্যালয় (Southern Cross University) লিসমোর নগরীতে অবস্থিত। এখানে ব্যবসা এবং আইন, পর্যটন, মানবিক ও সামাজিক বিজ্ঞান, সৃষ্টিশীল সহ শিল্পকলা, আদিবাসী স্টাডিজ, শিক্ষা, পরিবেশ, সামুদ্রিক ও বন বিজ্ঞান, প্রকৌশল, স্বাস্থ্য এবং মানব বিজ্ঞান, আইন এবং পারফর্মিং ডিসিপ্লিনে স্নাতক, স্নাতকোত্তর ও পোস্ট ডক্টরাল ডিপ্লোমা বা পি.এইচ. ডি. ডিগ্রি অফার করা হয়। বিশ্ববিদ্যালয় 1994 সালে প্রতিষ্ঠিত এবং কফ্স হারবার, নিউ সাউথ ওয়েল্স-এ এবং গোল্ড কোস্ট, কুইন্সল্যান্ড এ ক্যাম্পাস রয়েছে। বিশ্ববিদ্যালয় বিশ্বজুড়ে 80 টিরও বেশি দেশ থেকে শিক্ষার্থী রয়েছে ;।

জনসংখ্যা 
2021 সালের আদমশুমারিতে, লিসমোর স্থানীয় সরকার এলাকায় 44,334 জন লোক ছিল, যার মধ্যে 49.1 শতাংশ পুরুষ এবং 50.9 শতাংশ ছিল মহিলা৷ আদিবাসী এবং টরেস স্ট্রেইট দ্বীপের জনসংখ্যার 5.9 শতাংশ, যা জাতীয় গড় 3.2 শতাংশের চেয়ে উল্লেখযোগ্যভাবে বেশি। সিটি অফ লিসমোর এলাকার মানুষের গড় বয়স ছিল 44 বছর, জাতীয় গড় বয়স 38 বছরের চেয়ে বেশি। শহরের 81.7 শতাংশ মানুষ অস্ট্রেলিয়ায় জন্মগ্রহণ করেছে, যা সমগ্র দেশের তুলনায় প্রায় 15 শতাংশ বেশি।

2001 সালের আদমশুমারি এবং 2006 সালের আদমশুমারির মধ্যে লিসমোর শহরের জনসংখ্যা বৃদ্ধি ছিল 1.5 শতাংশ; এবং 2011 সালের আদমশুমারি থেকে পরবর্তী পাঁচ বছরে জনসংখ্যা বৃদ্ধির হার ছিল 1.3 শতাংশ। একই সময়ের জন্য অস্ট্রেলিয়ার মোট জনসংখ্যা বৃদ্ধির সাথে তুলনা করলে, যথাক্রমে 5.78 শতাংশ এবং 8.32 শতাংশ, লিসমোর স্থানীয় সরকার এলাকায় জনসংখ্যা বৃদ্ধি জাতীয় গড় থেকে উল্লেখযোগ্যভাবে কম ছিল। লিসমোর শহরের বাসিন্দাদের জন্য সাপ্তাহিক গড় আয় জাতীয় গড় থেকে সামান্য কম।

2021 সালের আদমশুমারিতে, লিসমোর স্থানীয় সরকার এলাকার বাসিন্দাদের অনুপাত যারা তাদের পূর্বপুরুষকে অস্ট্রেলিয়ান বা অ্যাংলো-কেল্টিক হিসাবে বর্ণনা করেছেন সমস্ত বাসিন্দার 80 শতাংশ ছাড়িয়ে গেছে (জাতীয় গড় ছিল 62.9 শতাংশ)। 2021 সালের আদমশুমারিতে লিসমোর শহরের সমস্ত বাসিন্দাদের 40 শতাংশের বেশি কোনও ধর্মীয় অনুষঙ্গ মনোনীত করেনি, যা জাতীয় গড় 38.4 শতাংশের তুলনায়। আদমশুমারির তারিখের হিসাবে, জাতীয় গড়ের তুলনায়, লিসমোর স্থানীয় সরকার এলাকার পরিবারগুলি গড় অনুপাতের তুলনায় উল্লেখযোগ্যভাবে কম ছিল (7.2 শতাংশ) যেখানে দুই বা ততোধিক ভাষায় কথা বলা হয় (জাতীয় গড় ছিল 24.8 শতাংশ); এবং একটি উল্লেখযোগ্যভাবে উচ্চতর অনুপাত (87.4 শতাংশ) যেখানে শুধু বাড়িতে ইংরেজি বলা হত (জাতীয় গড় ছিল 24.8 শতাংশ)

তথ্যসূত্র 

অস্ট্রেলিয়ার শহর
অস্ট্রেলিয়ার শিক্ষা নগরী
অস্ট্রেলিয়ার উচ্চশিক্ষার কেন্দ্র
অস্ট্রেলিয়ার বিশ্ববিদ্যালয়সমূহ
টার্কি শকুন

টার্কি শকুন (Cathartes aura), উত্তর আমেরিকার কিছু কিছু অঞ্চলে টার্কি বাজার্ড এবং শুধুই বাজার্ড নামে এবং কিছু ক্যারিবিয় অঞ্চলে জন ক্রো ও ক্যারিয়ন ক্রো নামে পরিচিত, সচরাচর দেখতে পাওয়া শকুন। এরা কার্থাটিডি পরিবারের এবন ক্যাথারটেস গণের সদস্য। দক্ষিণ কানাডা থেকে দক্ষিণ আমেরিকার শেষ সীমা পর্যন্ত এদের দেখতে পাওয়া যায়। এদেরকে জঙ্গলে, মরুভুমিতেও পাওয়া যায়।

শ্রেণিবিন্যাস
টার্কি ভালচারের এরকম নামকরণের কারণ হচ্ছে প্রাপ্তবয়স্ক টাক লাল মাথা এবং কালো পালক চেহারার সাথে বন্য পুরুষ টার্কির মিল আছে। আর শকুনের ইংরেজি নাম ভালচার এসেছে লাতিন শব্দ ভালচারাস থেকে যার অর্থ ছিড়ে নেয় যারা, যা দ্বারা শকুনের খাওয়ার পদ্ধতিকে বোঝায়। দ্বিপদ নামকরণের জনক ক্যারোলাস লিনিয়াস ১৭৫৮ সালে তার সিস্টেমা ন্যাচারা বইয়ে টার্কি ভালচারের নাম উল্লেখ করেন ভালচার অরা নামে এবং বর্ণনায় লেখেন বাদামী ধূসর শকুন, কালো ডানা।

বর্ণনা
একটি বড় পাখির ডানার দৈর্ঘ্য ১৬০-১৮৩ সে.মি., লম্বা ৬২-৮১ সেমি এবং ওজনে ০.৮-২.৩ গ্রাম। নিওট্রপিকস অঞ্চলের শকুনের তুলনায় উত্তরের শকুন প্রজাতির বিস্তৃতি বেশি। ফ্লোরিডাতে ১২৪ টি পাখির গড় ওজন পাওয়া যায় ২ কেজি এবন ভেনেজুয়েলার ৫৬ ও ১৩০ টি শুকুনের আলাদা গড় ওজন পাওয়া যায় ১.২২ কেজি এবং ১.৪৫কেজি।

বাসস্থান
আমেরিকা মহাদেশে টার্কি শকুন বেশ দেখতে পাওয়া যায়। দক্ষিণ কানাডা থেকে কেপ হর্ন পর্যন্ত উন্মুক্ত এবং অর্ধ-উন্মুক্ত এলাকায় এদের দেখতে পাওয়া যায়। দক্ষিণ যুক্তরাষ্ট্রে এরা স্থায়ীভাবেই বাস করে, উত্তর অংশের পাখিরা দক্ষিণ আমেরিকায় অভিবাসী হয়।

স্বভাব
টার্কি শকুনের জীবনকাল ১৬ বছরেরও বেশি। এরা মাটিতে লাফিয়ে লাফিয়ে চলে। এদের ওড়ার প্রস্তুতিকালে অনেক শক্তি ব্যয় করতে হয়। ওড়ার প্রাক্কালে এরা দুই ডানা ঝাপটায় এবং পা দিয়ে মাটিতে ধাক্কা দিতে থাকে।

মানুষের সাথে সম্পর্ক
টার্কি ভালচারের বিরুদ্ধে এনথ্রাক্স এবং হগ কলেরা ছড়ানোর অভিযোগ রয়েছে, প্রাণীবাহিত এই রোগের জীবাণু শকুনের পায়ের সাহায্যে এবং পায়খানার দ্বারা গো-পালকেরা সংক্রমিত হয়, সেজন্য একে হুমকি হিসেবে বিবেচনা করা হয়।

তথ্যসূত্র

শকুন
আমেরিকার শিকারী পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
ঝিলিমিলি (নাট্যগ্রন্থ)

ঝিলিমিলি কাজী নজরুল ইসলাম রচিত প্রথম নাট্যগ্রন্থ। এটি ১৯৩০ সালে (১৩৩৭ বঙ্গাব্দের অগ্রহায়ণ মাসে) গ্রন্থাকারে প্রকাশিত হয়। এতে ঝিলিমিলি, সেতুবন্ধ ও শিল্পী নামে তিনটি ছোট নাটক রয়েছে।
বাস্তবজীবনে প্রেম ও বিরহ ঝিলিমিলি নাটকের উপজীব্য বিষয়। সেতুবন্ধ তিনটি দৃশ্যবিশিষ্ট একাঙ্কিকা। এই নাটকে প্রকৃতির প্রতিবাদী সত্ত্বা তুলে ধরা হয়েছে। পদ্মার উপর সেতু নির্মাণে পদ্মার প্রতিবাদ ও পরিশেষে প্রকৃতির বিজয় এই নাটকের প্রধান বিষয়বস্তু। শিল্পী নাটকে নজরুলের কবিসত্ত্বা ও শিল্পীস্বত্ত্বার মধ্যে বিরোধ ও সমন্বয় তুলে ধরেছেন।

প্রধান চরিত্র

ঝিলিমিলি
 ফিরোজা
 হাবীব
 মীর্জা সাহেব

টেলিভিশন নাটক
ঝিলিমিলি টিভি নাটক পরিচালনা করেন আবুল হায়াত। এতে কেন্দ্রীয় চরিত্র ফিরোজার ভূমিকায় অভিনয় করেন নাদিয়া।
শিল্পী টিভি নাটকটির চিত্রনাট্য রচনা করেন গীতালি হাসান এবং পরিচালনা করেন মুশফিকুর রহমান। এতে প্রধান চরিত্রে অভিনয় করেন আরিফিন শুভ, রোমানা, নওশিন।

তথ্যসূত্র

বহিঃসংযোগ

রকমারি.কম-এ ঝিলিমিলি

১৯৩০-এর নাটক
নাটক
বাংলা নাটক
আলেয়া (নাটক)

আলেয়া কাজী নজরুল ইসলাম রচিত দ্বিতীয় নাটক। এটি ১৯৩১ সালে মঞ্চস্থ ও প্রকাশিত হয়। 'মরুতৃষা' শিরোনামে লিখলেও পরবর্তীতে নাম পরিবর্তন করে 'আলেয়া' করা হয়। ত্রিভুজ প্রেম ও তার পরিণয় এই নাটকের প্রধান বিষয়বস্তু। নাটকের কেন্দ্রীয় চরিত্র জয়ন্তীর প্রেমের ব্যাকুলতা, সিদ্ধান্তহীনতা এবং আবেগের তীব্রতা নাটকটিকে ট্র্যাজিক পরিণয়ের দিকে নিয়ে গেছে। নাটকটি প্রথম মঞ্চায়নের সময় জনপ্রিয় ছিল। রবীন্দ্রনাথ ঠাকুরের মায়ার খেলা নাটকের সাথে এর বিষয়বস্তুর মিল থাকলেও নজরুল গল্পের জটিলতা ও নাট্যের তীব্র গতি দিয়ে একে স্বতন্ত্র করে তুলেছেন।

বৈশিষ্ট্য 
আলেয়া প্রেমমূলক আখ্যান কেন্দ্রিক নাটক। মূল চরিত্র জয়ন্তীর প্রেম ব্যাকুলতা, সিদ্ধান্তহীনতা এবং আবেগের তীব্রতা শেষ পর্যন্ত ঘটনায় বিষদময় আবহ তৈরি করেছে। জয়ন্তী, মীনকেতু এবং উগ্রাদিত্যের ত্রিভুজ প্রণয়কাহিনী নাটকের মূলস্তম্ভ; কিন্তু জয়ন্তী আসলে কাকে ভালোবাসে তা নিরূপণ করার আর সুযোগ রাখা হয়নি। নজরুল নাটকটির সংলাপ রচনা করেছেন গীত ও কাব্যের দ্বৈত বন্ধনে, তথাপি এটি গীতিনাটকের যোগ্যতা কে ছাপিয়ে একটি পরিপূর্ণ নাটকের বৈশিষ্ট্যমন্ডিত।

প্রধান চরিত্র 
 মীনকেতু - গান্ধার রাজ
 চন্দ্রকেতু - সেনাপতি
 কৃষ্ণা - প্রধানমন্ত্রী
 কাকলি - প্রধান গায়িকা
 রঙ্গনাথ - রয়স্য
 জয়ন্তী - যশোল্মীরের রাণী
 চন্দ্রিকা - জয়ন্তীর কনিষ্ঠা সহোদরা
 উগ্রাদিত্য - যশোল্মীরের সেনাপতি
এছাড়াও সৈন্য, প্রমোদ উদ্যানের সুন্দরী ও যোগীনীদের বিভিন্ন গৌণ চরিত্র ছিল।

মঞ্চায়ণ 
আলেয়া নাটকটি সেকালের সেরা রঙ্গালয় কলকাতার নাট্য নিকেতনে ১৯৩১ সালের ১৯ ডিসেম্বর (১৩৩৮ বঙ্গাব্দের ৩ পৌষ) মঞ্চস্থ হয়েছিল। নাটকটি পরিচালনা করেন সতু সেন। এতে প্রধান চরিত্রে অভিনয় করেছিলেন প্রবোধচন্দ্র গুহ এবং নীহারবালা। এতে নজরুল ৩০টি গান ব্যবহার করেছিলেন। নাটকটি বেশ জনপ্রিয় হয়েছিল ও দীর্ঘদিন মঞ্চস্থ হয়েছিল। একজনের অনুপস্থিতিতে দু'একবার নজরুলও এই নাটকে অভিনয় করেছিলেন।

২০১২ সালে আলেয়া নাটক অবলম্বনে প্রাঙ্গণে মোর মঞ্চস্থ করে দ্রোহ, প্রেম ও নারী। নাট্যকর্মী রামিজ রাজু নির্দেশনায় নাটকটিতে অভিনয় করছেন অনন্ত হীরা, নূনা আফরোজ, সরোয়ার আলম সৈকত, শুভেচ্ছা, অনিন্দ্র কিশোর প্রমুখ।

তথ্যসূত্র

বহিঃসংযোগ 
 রকমারি.কম-এ আলেয়া

১৯৩১-এর নাটক
নাটক
বাংলা নাটক
আয়থা এড়ুথু

আয়থা এড়ুথু (: ) ২০০৪ সালের একটি তামিল চলচ্চিত্র যেটির কাহিনী লিখিত হয়েছিল মণি রত্নম দ্বারা এবং পরিচালনায়ও তিনিই ছিলেন। এই চলচ্চিত্রে ছিলেন সুরিয়া, মাধবন, সিদ্ধার্থ, মীরা জেসমীন, তৃষা কৃষ্ণন এবং এশা দেওল, তামিল চলচ্চিত্র শিল্পের খ্যাতনামা পরিচালক পি ভারতীরাজা এই চলচ্চিত্রে একটি গুরুত্বপূর্ণ ভূমিকায় ছিলেন। চলচ্চত্রটির সঙ্গীত পরিচালনা করেছিলেন এ. আর. রহমান এবং রবি কে চন্দ্রন ছিলেন সিনেমাটোগ্রাফার আর শ্রীকর প্রসাদ ছিলেন সম্পাদনার দায়িত্বে। চলচ্চিত্রটির নাম আয়থা এড়ুথু একটি তামিল বর্ণ 'তিনটি বিন্দু' (ஃ) থেকে নেওয়া হয়েছে - তিনটি বিন্দু এই চলচ্চিত্রের তিনটি আলাদা চরিত্রকে নির্দেশ করে যারা সমাজের ভিন্ন ভিন্ন অবস্থানে থাকে। মণি রত্নম এই চলচ্চিত্রটি হিন্দি ভাষাতেও নির্মাণ করেছিলেন সম্পূর্ণ ভিন্ন অভিনয়শিল্পীদের দ্বারা তবে সেখানে এশা দেওল ছিলেন, হিন্দি চলচ্চিত্রটির নাম ছিল 'ইউভা' (যুব) আর এটি তামিল চলচ্চিত্রটির সঙ্গেই (২১ মে ২০০৪) মুক্তি দেওয়া হয়েছিল, তামিল চলচ্চিত্রটি তেলুগু ভাষাতেও অনুবাদ করে মুক্তি দেওয়া হয়েছিল। চলচ্চিত্রটি প্রযোজনার দায়িত্বে ছিল 'মাদ্রাজ টকিজ' প্রতিষ্ঠান যেটি মণি রত্নমের নিজেরই।

তথ্যসূত্র

বহিঃসংযোগ 
 

তামিল ভাষার চলচ্চিত্র
২০০৪-এর চলচ্চিত্র
২০০০-এর দশকের তামিল ভাষার চলচ্চিত্র
ভারতীয় বহুভাষিক চলচ্চিত্র
চেন্নাইয়ের পটভূমিতে চলচ্চিত্র
এ. আর. রহমান সুরারোপিত চলচ্চিত্র
ভারতীয় অরৈখিক আখ্যান চলচ্চিত্র
মণি রত্নম পরিচালিত চলচ্চিত্র
ভারতের ছাত্র রাজনীতি
আফ্রিকান ক্রেক

আফ্রিকান ক্রেক (ক্রেক্স এগরেজিয়া) হচ্ছে রেইল পরিবারভুক্ত পাখি যাদের সাব-সাহারান আফ্রিকার সকল অংশেই দেখতে পাওয়া যায়। ক্রেক আংশিক অভিবাসী, বৃষ্টি শুরু হলে এরা বিষুব অঞ্চল থেকে সরে আসে। এরা সাধারণত ঘাসের মধ্যে অথবা উচু ফসলের ভূমিতে বাসা বাঁধে।

শ্রেণিবিন্যাস 
আফ্রিকান ক্রেকের শ্রেণিবিন্যাস খুবই জটিল। এদের নিকটাত্মীয় হচ্ছে কর্ণ ক্রেক যাদের বাস হচ্ছে ইউরোপ এবং এশিয়ায় কিন্তু শীতকালে আফ্রিকায় অভিবাসী হয়ে চলে আসে। প্রথম দিকে আফ্রিকান ক্রেককে মোজাম্বিক থেকে সংগৃহীত নমুনার উপর ভিত্তি করে ১৮৫৪ সালে উইলহেম পিটারস একে অরটিগোমেট্রা এগরেজিয়া হিসেবে বর্ণনা করেন।

বর্ণনা 
আফ্রিকান ক্রেক হচ্ছে ক্কুদ্রাতির ক্রেক পাখি। এরা লম্বায় ২০-১৩ সেমি এবং পাখার বিস্তৃতি ৪০-৪২ সেমি। পুরুষ পাখি জলপাই-বাদামী রঙের, উপরে কালো ছোঁপ। এদের মাথা, গলা, বুক নীলচে ধূসর। চোখ লাল, ঠোঁট লালচে। ওড়ার পাখনা গাঢ় ধূসর।

বাসস্থান 
সাব-সাহারান আফ্রিকায় এদের দেখতে পাওয়া যায়, সেনেগালের পূর্বাংশ থেকে কেনিয়া, দক্ষিণাংশ থেকে জুলু-নাটাল, দক্ষিণ আফ্রিকায় এদের বাস। দক্ষিণ ও দক্ষিণ পশ্চিম আফ্রিকায় যেখানে বৃষ্টিপাত ৩০০ মিলিমিটারের কম হয় সেখানে এদের দেখতে পাওয়া যায় না।

তথ্যসূত্র

বহিঃসংযোগ 

 Videos, photos and sound recordings at the Internet Bird Collection
 African Crake. The Atlas of Southern African Birds.
 BirdLife International 2012. Crex egregia. The IUCN Red List of Threatened Species. Version 2014.3. Downloaded on 9 April 2015.

ক্রেক
আফ্রিকার পাখি
সাহারা-নিম্ন আফ্রিকার পাখি
১৮৫৪-এ বর্ণিত পাখি
রেলিডি
কার্লো গোলদোনি

কার্লো ওসভিল্দ গোলদোনি (, ; ২৫ ফেব্রুয়ারি ১৭০৭ – ৬ ফেব্রুয়ারি ১৭৯৩) ছিলেন ইতালীয় নাট্যকার এবং রিপাবলিক অব ভেনিসের একজন সদস্য। ইতালির জনপ্রিয় নাটকগুলোর মধ্য তার লেখা অন্যতম।

ট্রাজেডি 
 রসমোন্ডা (১৭৩৪)
 গ্রিসেলডা (১৭৩৪)

ট্যাজিককমেডি 
বেলিসারিও (১৭৩৪)
রিনালডো ডি মন্টালবানো (১৭৩৬)

কমেডি 
সার্ভেন্ট অব টু মাস্টার্স, (১৭৪৫)

অপেরা সিরিয়া লিব্রেত্তি 
 আমাসান্তা (১৭৩২)
 গুস্তাভো (প্রায় ১৭৩৮)
 অরেন্তো, রি দে' সিচিতি (১৭৪০)
 স্টাটিরা (প্রায় ১৭৪০)

তথ্যসূত্র

সূত্র
 The Drama: Its History, Literature and Influence on Civilization ed. Alfred Bates. New York: Historical Publishing Company, 1906. pp. 63–68.

বহিঃসংযোগ

  – the English website dedicated to Goldoni
 
 
 
  for bilingual edition English/Italian of The True Friend/Il vero amico
 Webpage devoted to Carlo Goldoni (lletrA (UOC), Catalan Literature Online) 
 Detailed biography, prepared for the 200th anniversary of his death (1993) 
 La Locandiera 
 La Avventura Della Villeggiatura 
 Works by Goldoni at Progetto Manuzio
 Works by Goldoni (text, concordances and frequency list)
 Venice Carnival 2007, Tricentenary of Carlo Goldoni
 A riotous delight of commedia dell'arte
 Carlo Goldoni – biography in the Catholic Encyclopedia

১৭০৭-এ জন্ম
১৭৯৩-এ মৃত্যু
ইতালীয় পুরুষ নাট্যকার
হুইয়া

হুইয়া (হেটেরালোচা অকুটিরোস্টিস) হচ্ছে নিউজিল্যান্ডের ওয়াটেল জাতের পাখির সব থেকে বড় প্রজাতি, এরা নিউজিল্যান্ডের উত্তর দ্বীপের এন্ডেমিক প্রাণী—এই দ্বীপেই শুধু এদের দেখা যায়। দুইটি প্রধান কারণে ২০ শতকের শুরু থেকে এদের বিলুপ্তি শুরু হয়েছে। পৃথিবী ব্যাপী জাদুঘরসমূহ এবং ধনী সংগ্রাহকদের কাছে হুইয়া পাখির চামড়ার চাহিদা থাকায় অতিরিক্ত হারে হুইয়া পাখি শিকার হয় এবং দ্বিতীয় কারণ হচ্ছে ইউরোপীয় সেটেলার রা উত্তর দ্বীপে স্থায়ী ভাবে বসবাস শুরু করে এরা কৃষিজমির জন্য ব্যাপক হারে নিম্নভূমির জঙ্গল ধ্বংস করে ফেলছে।

শ্রেনীবিন্যাস
 
হুইয়া পাখির লাতিন নাম হেটেরালোচা এসেছে গ্রীক শব্দ ἕτερος “আলাদা” এবং ἄλοχος “স্ত্রী” থেকে। হুইয়া পুরুষ ও স্ত্রী পাখির ঠোঁটের গড়ন আলাদা। ১৮৩৬ সালে জন গৌল্ড হুইয়া পাখির দুটি জাতের কথা উল্লেখ করেনঃ নিওমর্ফা একুটিরোস্টিস, স্ত্রী পাখির নমুনার উপর ভিত্তি করে এবং নিয়োমর্ফা ক্রাসসিরোস্ট্রিস, পুরুষ পাখির নমুনার উপর ভিত্তি করে।

বর্ণনা
 
হুইয়া পাখির স্ত্রী-পুরুষ উভয়ের চোখের রঙ বাদামী, ঠোঁট হাতির দাঁতের মত সাদা, গোড়ার দিকে হালকা ধূসর। পা এবং পায়ের পাতা লম্বা, ধূসর নীল, আঙুল গুলো হাল্কা বাদামী। হুইয়ার লেজে ১২ টি কালো পালক থাকে। প্রতিটি আড়াই থেকে তিন সেমি লম্বা এবং শেষাংশে সাদা ব্যান্ড।

বাসস্থান
নিউজিল্যান্ডের প্রধান দুই জংগলে হুইয়া পাখিদের বসবাস। তাদেরকে মাতাই, রিমু, কাহিকাটি, নর্দান রাতা, মেইরে, হিনাউ, টোটারা, রিওয়ারিয়া, মাহোই এবন তারাইরি গাছে বাস করে। এদেরকে কখনো পোড়া জংগলে অথবা চাষবাসের জন্য উন্মুক্ত জমিতে দেখা যায় নি।

স্বভাব
হুইয়া পাখির চলাফেরা সম্পর্কে খুবই কম জানা যায়। ধারণা করা হয় ঋতুভেদে হুয়াই পাখি আবাস বদলায়। গ্রীষ্মে এরা জংগলে বাস করে এবং শীতে নিম্নভুমির জংগলে নেমে আসে। হুয়াই পাখি খুব ভালো উড়তে পারে না। এরা অল্প অল্প দূরত্বে ওড়ে।

মানুষের সাথে সম্পর্ক
মাওরি লোকাচারে সাদা হিরন এবং হুইয়া পাখি সাধারনত খাওয়া হয় না তবে উচ্চপদস্থ ব্যক্তিরা হুইয়া পাখি দিয়ে তৈরী গহনা পরে থাকেন। হুইয়া পাখি খুবই সাহসী, ভয় পেয়ে পালিয়ে যায় না, তাই এদেরকে ধরা খুব সহজ। মাউরিরা ডাক নকল করে হুইয়া পাখিকে ডাকে, কাছাকাছি এলে তরি, তীর-ধনুক দিয়ে হত্যা করে। এরা সবসময় জোড়া বেধে থাকে। তাই একই সাথে এক জোড়া ধরা খুবই সহজ।

তথ্যসূত্র

বহিঃসংযোগ

 Huia specimens  at the Museum of New Zealand Te Papa Tongarewa
 Huia calls (imitation)

উত্তর দ্বীপের পাখি
নিউজিল্যান্ডের বিলুপ্তপ্রায় পাখি
১৮৩৭-এ বর্ণিত পাখি
মধুমালা (নজরুলের নাটক)

মধুমালা  কাজী নজরুল ইসলাম রচিত একটি গীতিনাট্য। নজরুল অসুস্থ হওয়ার পর ১৯৬০ সালে এটি গ্রন্থাকারে প্রকাশিত হয়। রূপকথা বা ঐতিহ্যের আদলে নাটকটি রচিত হয়েছে। মদনকুমারের স্বপ্নে দেখা রাজকন্যা মধুমালা আর তাকে খুঁজতে গিয়ে প্রণয়ে আবদ্ধ কাঞ্চনমালা মধ্যে ত্রিভুজ প্রেমের গল্প ও মধুমালার ট্র্যাজিক পরিণতি নিয়ে এই নাটক। গদ্য সংলাপ, সুর ও কাব্য নিয়ে একসাথে অগ্রসর হয়েছে নাটকের গল্প। এতে ৪৩টি গান রয়েছে।

প্রধান চরিত্র
 মধুমালা
 মদনকুমার
 কাঞ্চনমালা

মঞ্চায়ণ
লোক নাট্যদল সিদ্ধেশ্বরীতে এবং তির্যক নাট্যদল চট্টগ্রামে মধুমালা নাটকটি মঞ্চস্থ করেছিল। তির্যক নাট্যদল আহমেদ ইকবাল হায়দারের নির্দেশনায় মধুমালা নাটকটি ২০১২ সালের জুন মাসে থিয়েটার ইনস্টিটিউট চট্টগ্রাম মিলনায়তনে মঞ্চস্থ করেছিল।

তথ্যসূত্র

বহিঃসংযোগ

১৯৬০-এর নাটক
নাটক
বাংলা নাটক
কমার্শিয়াল ব্যাংক অব সিলন

কমার্শিয়াল ব্যাংক অফ সিলন পিএলসি (CBC) হচ্ছে শ্রীলঙ্কার একটি শীর্ষস্থানীয় বাণিজ্যিক ব্যাংক যার রয়েছে ২৫০ টি শাখা এবং ৬২৫ টি এটিএম। ব্যাংকটি বাংলাদেশেও কার্যক্রম চালায়। ১৪ বছরের কার্যক্রমে সফলতার জন্য ব্যাংকটি "গ্লোবাল ফাইন্যান্স" দ্বারা শ্রীলঙ্কার সেরা ব্যাংক বলে বিবেচিত হয়েছে এবং এটি "দি ব্যাংকার" ম্যাগাজিনের ৭ম প্রকাশে ব্যাংক অফ দি ইয়ার বলে বিবেচিত হয়েছে।

বাংলাদেশে কার্যক্রম শুরুর ইতিহাস 
২০০৪-এ কমার্শিয়াল ব্যাংক অফ সিলন বাংলাদেশে দুইটি শাখা খোলে। এদের একটি ঢাকা ও অন্যটি চট্রগ্রামে অবস্থিত। এটিই শ্রীলঙ্কার প্রথম বাণিজ্যিক ব্যাংক যা বিদেশে প্রথম ব্যাংকিং কার্যক্রম শুরু করে।

আরও দেখুন 
 বাংলাদেশ ব্যাংক;
 বাংলাদেশের ব্যাংকের তালিকা।

তথ্যসূত্র

বহিঃসংযোগ 
 ব্যাংকের অফিসিয়াল ওয়েবসাইট।

বাংলাদেশের বেসরকারি ব্যাংক
আর্থিক প্রতিষ্ঠান
১৯৬৯-এ প্রতিষ্ঠিত ব্যাংক
কলম্বো স্টক এক্সচেঞ্জে তালিকাভুক্ত কোম্পানি
শ্রীলঙ্কার ব্যাংক
স্টিফেন কুক (ক্রিকেটার)

স্টিফেন ক্রেগ কুক (; জন্ম: ২৯ নভেম্বর, ১৯৮২) ট্রান্সভাল প্রদেশের জোহানেসবার্গে জন্মগ্রহণকারী সাবেক দক্ষিণ আফ্রিকান টেস্ট ক্রিকেটার। ‘প্রোটিয়াস’ নামে খ্যাত দক্ষিণ আফ্রিকা ক্রিকেট দলের অন্যতম সদস্য তিনি।

সাবেক টেস্টে ক্রিকেটার জিমি কুক তার পিতা। মূলতঃ ধ্রুপদী ডানহাতি উদ্বোধনী ব্যাটসম্যান তিনি ও মাঝে-মধ্যে ডানহাতি মিডিয়াম বোলিং করে থাকেন স্টিফেন কুক।

প্রারম্ভিক জীবন 
ব্যতিক্রমধর্মী উদ্বোধনী ব্যাটসম্যান হিসেবে প্রথম-শ্রেণীর ক্রিকেটে ২০,০০০-এরও বেশি রানের অধিকারী সাবেক টেস্ট ক্রিকেটার জিমি কুক তার বাবা।

২০০১ সালে গটেংয়ের পক্ষে অভিষেক ঘটে তার। এরপর লায়ন্সের পক্ষে খেলেন। ২০১০ সালে এক ইনিংসে ৩৯০ রান তোলেন। এরফলে দক্ষিণ আফ্রিকাসহ আন্তর্জাতিক অঙ্গনে প্রথম-শ্রেণীর ক্রিকেটে অনেকগুলো রেকর্ড ভঙ্গ করেন। ফলশ্রুতিতে দক্ষিণ আফ্রিকা এ দলে অন্তর্ভুক্ত হন।

আন্তর্জাতিক ক্রিকেট 
১৮ জানুয়ারি, ২০১৬ তারিখে দক্ষিণ আফ্রিকা টেস্ট দলে যুক্ত হন। অভিষেক টেস্টে ইংল্যান্ডের বিপক্ষে শতরান করেন। এরফলে ষষ্ঠ দক্ষিণ আফ্রিকান ও শততম টেস্ট ক্রিকেটার হিসেবে এ কীর্তিগাথায় অংশীদার হন তিনি। চতুর্থ টেস্টের প্রথমদিনেই তার এ শতকটি আসে।

কীর্তিগাথা 
দক্ষিণ আফ্রিকার প্রথম-শ্রেণীর ক্রিকেটে সর্বাধিক রান সংগ্রহের রেকর্ড ধারণ করে আছেন। ২৫ অক্টোবর, ২০০৯ তারিখে ওয়ারিয়র্সের বিপক্ষে ৬৪৮ বল মোকাবেলা করে ৩৯০ রান করেন। এ সংগ্রহটি দলেরও প্রথম ত্রি-শতক রান ছিল। এরপূর্বে তার বাবার করা ৩১৩ ও ড্যারিল কালিনানের পূর্বেকার রেকর্ড ৩৩৭ রানের দর্শক ছিলেন। এ প্রসঙ্গে পরবর্তীতে মন্তব্য করেন যে, বাগানে যখন আমার ভাই ও আমি ক্রিকেট খেলতাম তখন আমরা কেউই বাবার করা ৩১৩ রানের রেকর্ডের টিকিটিও ছুঁতে পারতাম না। কুকের করা এ সংগ্রহটি দ্বাদশ সর্বোচ্চ ও প্রথম-শ্রেণীর ক্রিকেটের ইতিহাসে চতুর্থ দীর্ঘতম সংগ্রহ। এতে তিনি চৌদ্দ ঘণ্টারও অধিক সময় ব্যয় করেন। থামি সোলকিলের সাথে রেকর্ড ভাঙ্গা ৩৬৫ রানের জুটি গড়েন তিনি যা দক্ষিণ আফ্রিকার প্রথম-শ্রেণীর ক্রিকেটেও একটি রেকর্ড।

টেস্ট শতকসমূহ

তথ্যসূত্র

আরও দেখুন 
 নিল ম্যাকেঞ্জি
 আলভিরো পিটারসন
 দক্ষিণ আফ্রিকা জাতীয় ক্রিকেট দল
 টেস্ট ক্রিকেট অভিষেকে শতরান করার তালিকা

বহিঃসংযোগ 
 
 
 

১৯৮২-এ জন্ম
জীবিত ব্যক্তি
গটেংয়ের ক্রিকেটার
টেস্ট ক্রিকেট অভিষেকে সেঞ্চুরি করা ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
নর্থ ওয়েস্টের ক্রিকেটার
লায়ন্সের ক্রিকেটার
জোহানেসবার্গ থেকে আগত ক্রিকেটার
ডারহামের ক্রিকেটার
কাকাপো

কাকাপো (মাউরিঃ kākāpō অর্থ রাতের তোতা), আউল প্যারোট (পেঁচামুখো তোঁতা) নামেও পরিচিত, নিশাচর, ভূ-চর, নিউজিল্যান্ডের এন্ডেমিক পাখি। এর গাঁয়ের পাখনার রঙ হলুদাভ সবুজ, বড় আকারের ঠোঁটের রঙ ধূসর, ছোট পা, পায়ের থাবা বড়, ডানা ও লেজের দৈর্ঘ্য তুলনামূলকভাবে কম। অন্যান্য তোতা থেকে আলাদা করার মত বৈশিষ্ট্য হচ্ছে এরাই একমাত্র তোঁতা যারা ওড়ে না, সব থেকে ভারী তোঁতা, নিশাচর, তৃণভোজী। এটাই সম্ভবত পৃথিবীর সব থেকে দীর্ঘজীবী পাখি।

শ্রেণীবিন্যাস 
১৮৪৫ সালে ইংরেজ অরনিথোলজিস্ট জর্জ রবার্ট গ্রে কাকাপো সম্পর্কে বর্ণনা করেন। কাকাপো শব্দটি হচ্ছে মাউরি শব্দ কাকা পো'র ইংরেজি অনুবাদ। মাউরি কাকা অর্থ তোঁতা এবং পো অর্থ রাত। এটার জেনেরিক নাম নেওয়া হয়েছে প্রাচীন গ্রিক থেকে যার অর্থ পেঁচা মুখো।

বর্ণনা 
কাকাপো বড় পাখি, প্রাপ্তবয়স্ক পাখির দৈর্ঘ্য ৫৮-৬৪ সেমি এবং ওজনে ০.৯৪ থেকে ৪ কেজি পর্যন্ত হয়। স্ত্রী পাখির তুলনায় পুরুষ পাখির আকার বড়। এরাই পৃথিবীর সব থেকে বড় জীবিত তোতা। কাকাপো উড়তে অক্ষম পাখি। এদের ছোট ডানা ওড়ার জন্য সক্ষম নয়।

স্বভাব 
কাকাপো নিশাচর প্রাণী, এরা দিনের বেলা গাছের আড়ালে অথবা ভূমিতে লুকিয়ে থাকে এবং রাতের বেলা চলাফেরা করে। কাকাপো উড়তে না পারলেও খুব ভালো গাছ বাইতে পারে। এরা স্বাচ্ছন্দ্যে উঁচু গাছে চড়ে যায়। এবং গাছ থেকে নিজের ক্ষুদ্র ডানা প্যারাসুটের মত ব্যবহার করে মাটিতে নেমে আসতে পারে। এদের পা খুবই সুগঠিত, পায়ে হেটে এরা কয়েক কিলোমিটার পর্যন্ত চলতে পারে।

মাউরি সংস্কৃতিতে 
মাউরি লোক সাহিত্যে এবং বিশ্বাসের সাথে কাকাপো ওতপ্রোতভাবে জড়িয়ে আছে। তারা বিশ্বাস করে কাকাপো পাখি ভবিষ্যত বলতে পারে।

চিত্রশালা

তথ্যসূত্র

বহিঃসংযোগ 

 World Parrot Trust Parrot Encyclopedia – Species Profiles
 Kakapo Recovery 
 TerraNature page on Kakapo
 New Zealand Department of Conservation Kakapo Page
 Rare parrot receives special care – article from BBC News
 Start of the Breeding season 2009
 ARKive – images and movies of the kakapo
 Kakapo in successful return journey(Archived by WebCite at )
 Saving Kakapo: an illustrated history by Murray Williams and Don Merton, in: 'Notornis (Journal), vol. 53/1, 2006'  Abstract provided by the Ornithological Society of New Zealand.
 BBC Wildlife Finder News stories, and clips from the BBC archive
 Interview with NZ conservationists Alison Ballance and the late Don Merton
 Mission Kākāpō Copulation – a video on the Te Papa Channel
 Kakapo information on NZ Birds Online
 Video footage from the BBC including Last Chance to See and Wild Down Under
 Kakapo- Video from April 2003, with footage of Richard-Henry (Kakapo) and Chalky Island, from YouTube
 "Birds of New Zealand – A Rare View" by Rob Morris & Rod Hayden. About 3 Birds: Takahe, Kakapo, Black Robin. Wild South/Natural History Series. TV NZ Enterprises, Auckland/Dunedin 1990. 98 minutes (Kakapo footage from 1982; with rare pictures of Fiordland and Stewart Island)
 "To Save the kakapo" by Alison Ballance. Wild South Videos, Natural History New Zealand Ltd. Dunedin 1998. (60 minutes, during the 1997 breeding season on Codfish Island)

নিউজিল্যান্ডের স্থানীয় পাখি
উড্ডয়ন ক্ষমতাহীন পাখি
ওশেনিয়ার তোতাপাখি
১৮৪৫-এ বর্ণিত পাখি
জর্জ রবার্ট গ্রে কর্তৃক নামকরণকৃত ট্যাক্সা
ইল সেরভিতরে দি দুয়ে পাদ্রনি

ইল সেরভিতরে দি দুয়ে পাদ্রনি (; বাংলা: দুইজন কর্তার দাস) ইতালীয় নাট্যকার কার্লো গোলদোনি কর্তৃক ১৭৪৬ সালে রচিত একটি কমেডি।

চরিত্রসমূহ 

 ত্রোফালদিনো বাতাক্কিয়্যু  প্রথমে বিয়েত্‌রিচের পরিচারক, এবং পরবর্তীতে ফ্লোরিন্দোর। যার স্মারালদিনার প্রতি ভালোবাসার আকর্ষণ ছিল।
 বিয়েত্‌রিচে রাসপোনি  ত্রোফালদিনোর মালিক, তুরীন নিবাসী একজন মহিলা এবং যার ফ্লোরিন্দোর প্রতি ভালোবাসার আকর্ষণ ছিল।
 ফ্লোরিন্দো আরেতুসি  ত্রোফালদিনোর মালিক, তুরীন নিবাসী এবং যার বিয়েত্‌রিচের প্রতি ভালোবাসার আকর্ষণ ছিল।
 প্যান্তালোন ডি ভিসেন্তা  একজন ব্যবসায়ী।
 স্মারালদিনা  ক্লেরিচের পরিচারিকা এবং যার ত্রোফালদিনোর প্রতি ভালোবাসার আকর্ষণ ছিল।
 ক্লেরিচে  প্যান্তালোনের কন্যা এবং সিলভিওর প্রেমিকা।
 সিলভিও  ডক্টর লোম্বার্দির ছেলে এবং ক্লেরিচের প্রেমিক।
 ডক্টর লোম্বার্দি  সিলভিওর বাবা।
 বিঘ্রেল্লা 
 বেয়ারা ১
 বেয়ারা ২
 কুলি ১
 কুলি ২

বহিঃসংযোগ 
 

১৭৪৫-এর নাটক
১৭৫৩-এর নাটক
কার্লো গোলদোনির নাটক
কমেডি নাটক